text: [{"text_idx": "#000004", "text": "Waraanni Israa\u2019el loltoota dhibbaan laakkayaman fi Doozarii heddu gara ganda Falasxiinotaa Sur Baher jedhamutti bobbaasuun, gamoowwan 16 Apartimantii dhibba tokkoo ol of keessatti hammatan diiguu kan jalqaban tahuun beekamee jira."}, {"text_idx": "#000005", "text": "Falasxiinonni manneen isaanii akka hin diigamne waggaa dheeraaf kan Falmataa turan tahus, mootummaan Israa\u2019el gandi Falasxiinotaa daangaa Israa\u2019el humnaan qabattee dallaa irratti ijaartetti dhihaatee argamu hundi akka diigamu murteessee jira."}, {"text_idx": "#000006", "text": "UN dabalatee dhaabbileen mirga namooma heddu murtii Israa\u2019el manneen Falasxiinotaa diiguuf karoorfatte akka haqxu gaafachaa turanis hin milkoofne. Israa\u2019el haaluma wal fakkaatuun gandoota Falasxiinotaa kanneen birootis diiguuf kan qophaayaa jirtu tahuu odeeyfannoon ni addeessa."}]